**Referat FAU Dvergsnes skoleenhet 28.11.24**

**Tilstede:**  
Anne Jenny Barbøl (1c), Marius Sowka (2a), Ole Magnus Skisland (2b), Cathrine Borgersrud (2d), Ann Malen Haugstvedt (3a), Carl Danielsen (3c), Maria S. Scenneby (4a), Kathrine Halvorsen (4b), Turid Vevatne (4c), Kjell Rohde (5a), Mats Sandvik (5b), Stine Hermansen (5c), Hilde Terese Haraldstad (6a), Christine Øygarden (6b), Magnus Larsen (7a) og Marius Wessman (7d)

**Sak 1: Foredrag for småtrinn og/eller mellomtrinn til våren.**  
En gruppe har arbeidet videre med dette, og har hentet inn noen navn og priser.   
FAU ønsker å prioritere å ha to foredrag til våren. Et i jan/feb og et i mars/apr.   
Et for de yngre om mobilbruk og smarttelefon/nettvett, med for eksempel Barnevakten.   
Et for alle trinnene om psykisk helse/angst med programmet Mini-risk.   
Hvis man ønsker å gå for en kjent foredragsholder som koster mye (for eksempel 40 000 kr) vil vi prøve å få til et felles foreldremøte med samarbeidsskolene.   
Gruppen arbeider videre med dette.

**Sak 2: Pumptrack**

Rektor undersøker med en kontaktperson i kommunen for å se Pumptrack og utbedring av hele skolen under ett. Derfor avventer vi litt ytterligere utredning og planlegging.

**Sak 3: 17. mai**

Komiteen for vårens arrangement på 17. mai er i gang med arbeidet, og roller er fordelt.

**Sak 4: Fungerer spond?**

FAU tilbakemelder at det fungerer greit, og at alle får med seg innkallinger osv.   
Leder ber foreldrerepresentanter eller vara gi begrunnelse for avslag. For eksempel at vara er spurt, eller at de er vara og derfor ikke møter.

**Sak 6: Skolens innsamlingsaksjon**

Informasjon på forhånd:   
Stort sett positivt. Foreldrene synes det var god og nok informasjon, men at for eksempel oversikt med kart kunne kommet et par dager tidligere.   
De klassene som hadde ansvar for kiosken, syntes det var veldig dumt at det ble kontrabeskjed på utvalg osv. rett før.

Dato og tidspunkt:  
Litt ulike innspill fra foreldregruppen. Noen syntes den kom litt for sent på høsten. Hadde den vært litt tidligere kunne man for eksempel hatt noen av aktivitetene ute. Andre synes man fant et fint tidspunkt hvor det ikke skjer veldig mye annet, mellom høstferie og juleforberedelser.   
Stort sett enighet om at tidspunktet var litt for sent. Det kan med fordel skyves til 17-19 eller kutte en halvtime, så det varer halvannen time istedenfor to.

Innhold:   
Bra med variert og fine aktiviteter.

Kafe:   
Det var ikke så positiv opplevelse for de som sto i kiosken, da de var altfor mange folk. Kunne man hatt selvbetjening? Det kunne vært positivt sosialt med border og stoler for eksempel i gymsalen. Men kan gjerne være litt enkel servering.

Innspill:   
klær som ble igjen. Hvordan unngår man at de blik kastet på dynga? Kunne det blitt brukt til kunst og håndverk eller lignende?  
Får barna vite hva som skjer med midlene? Mulig å ha kontakt med barna i Ilula over Skype?

**Sak 7: Solidaritetsløp**  
Veldig positive til løp til våren. Men oppfordre lærerne til å snakke med barna om at det ikke er en stor konkurranse om å ha størst mulig beløp på spons.

**Sak 8: Trafikk**Det er mange nesten-ulykker med syklende og gående i samme felt. Man burde med jevne mellomrom snakke i klassene om at de må sykle forsiktig, spesielt rundt uerfarne 1.-klassinger.  
Kunne det vært malt en strek som delte gang- og sykkelstien? Denne saken har vært oppe tidligere, men kan med fordel ses på igjen.

Neste møte i FAU er 9. januar.

Referent Turid K. Vevatne